b'\n_START_ARTICLE_\nBrangiai mamai gimtadienio proga\n_START_SECTION_\nTurinys\n_START_PARAGRAPH_\nGrafas Fernando, kit\xc5\xb3 vadinamas Didino, jau seniai suaugo, ta\xc4\x8diau vis dar gyvena su motina, kuri kontroliuoja absoliu\xc4\x8diai visus jo \xc5\xbeingsnius ir ignoruoja fakt\xc4\x85, kad s\xc5\xabnus jau seniai suaugo ir nori pats valdyti savo gyvenim\xc4\x85. Be to, jo d\xc4\x97d\xc4\x97 Alfredo \xc4\xafsitikin\xc4\x99s, kad s\xc5\xabn\xc4\x97nas psichi\xc5\xa1kai serga ir grei\xc4\x8diausiai yra homoseksualus, nors i\xc5\xa1 ties\xc5\xb3 Fernando tiesiog jau\xc4\x8diasi nelaimingas. Jis neturi merginos ir priverstas leisti vakarus su pripu\xc4\x8diama l\xc4\x97le, ta\xc4\x8diau pad\xc4\x97tis pasikei\xc4\x8dia kuomet nukritus nuo laipt\xc5\xb3 mir\xc5\xa1ta tarnait\xc4\x97 ir namuose pasirodo nauja. And\xc5\xbeela, jauna ir daili mergina, i\xc5\xa1 karto krinta \xc4\xaf ak\xc4\xaf Fernando, kuris pradeda j\xc4\x85 sekti ir paslap\xc4\x8dia fotografuoti. Jam d\xc4\x97mes\xc4\xaf rodo ir Jolanda, neseniai i\xc5\xa1tek\xc4\x97jusi u\xc5\xbe \xc5\xa1eimos draugo, ta\xc4\x8diau nelaimingas grafas \xc4\xafsimyli And\xc5\xbeel\xc4\x85, kuri\xc4\x85 vilioja ir jo d\xc4\x97d\xc4\x97 Alfredo. Nor\xc4\x97damas pademonstruoti savo jausmus, Fernando pavagia motinos deimant\xc4\x85 ir padovanoja j\xc4\xaf And\xc5\xbeelai, ta\xc4\x8diau pirmoji apie tai su\xc5\xbeino ir atima j\xc4\xaf i\xc5\xa1 merginos. Kai galiausiai jie permiega, motin\xc4\x85 i\xc5\xa1tinka \xc5\xa1irdies sm\xc5\xabgis, And\xc5\xbeela i\xc5\xa1siun\xc4\x8diama namo, o Fernando lieka su motina. Praeina ka\xc5\xbekiek laiko ir And\xc5\xbeela v\xc4\x97l gr\xc4\xaf\xc5\xbeta per jo motinos gimimo dien\xc4\x85, o Fernando apsisprend\xc5\xbeia i\xc5\xa1va\xc5\xbeiuoti su ja. Motina i\xc5\xa1ver\xc4\x8dia ant s\xc5\xabnaus savo gimtadienio tort\xc4\x85 ir nuveda j\xc4\xaf \xc4\xaf voni\xc4\x85 praustis, kur, negal\xc4\x97dama pakelti minties apie b\xc5\xabsim\xc4\x85 i\xc5\xa1siskyrim\xc4\x85, nuskandina s\xc5\xabn\xc5\xb3...'